Et bilde som inneholder tekst, Font, Grafikk, grafisk design

Automatisk generert beskrivelse

|  |  |  |  |
| --- | --- | --- | --- |
| Hva | Hvordan | Tid | Hvorfor |
| Anslag:  Læreren viser PowerPoint med van Goghs bilder | Mulig lenke å bruke til bilder: <https://www.youtube.com/watch?v=4OUbylTfcyc>  Lyd og bilde i klasserommet: <https://www.youtube.com/watch?v=t6NCcZH2Y6w>  Noen malerier er kopiert opp i A4- eller A3-format (flere versjoner av hvert maleri). | 3 | * • For å motivere  • For å skape nysgjerrighet |
| Læreren forteller i rollen som van Gogh med utgangpunkt i dagboka hans (en dag i livet, en livshendelse, bakgrunn for et maleri ...) | Eksempel på fortelling (inspirert av van Goghs dagboksnotater):  *Dere må ikke* *tro at jeg mener at jeg selv er perfekt. Jeg er full av feil og mangler. Det er nok min egen feil at mange mennesker synes jeg har en ubehagelig karakter. Jeg er ofte misfornøyd, redd, irritabel og krakilsk. Jeg er svært melankolsk og kan se på stjernehimmelen i timevis, mens jeg sørger over min egen ensomhet. Det er ofte vondt og vanskelig for meg å takle folk og snakke med dem, jeg tenker at de ikke liker meg, at jeg er en raring. Det eneste som gir meg en slags fred, er å tegne og male. Jeg maler solsikker som strekker seg mot grønnkledde åskammer. Jeg maler portretter av menneskeansikter og bruker penselens strøk for å avsløre deres hemmeligheter, gleder og sorger. Det beste av alt er å male stjernespinn mot en blåblå himmel. Stjernene er som piruetter i livets dans som svinger seg over solsvidde åkre og solsikkesmil. I mørket lengter jeg alltid etter noe eller noen, broren min Theo, en kjæreste, en venn. Men mest av alt leter jeg etter meningen med livet, hva er det som kan lyse opp min mørke sjel? Malerkunsten er mitt eneste svar.* | 5 | • For å introdusere van Gogh som kunstner og menneske |
| Læreren formidler undervisnings-kontrakt | Hva skjer i økta:   * Elevene skriver for å lese og utforske bilder, kople til multimodal og multippel lesing. * De beskriver og forestiller seg – bruker fantasi for å få en dypere forståelse og opplevelse av kunst. * Elevene skriver i rolle, den du forestiller deg at du er, virker inn på språket du bruker (språk, stil og identitet). * Læreren er ikke ute etter ferdige eller riktige svar eller tolkninger.   Elevene prøver ut ulike måter å skrive dialoger på (læreren modellerer eksempler). | 5 | * • For å avklare forventninger og arbeids-fordeling |
| Oppvarmingsøvelse | | | |
| Å male bilder med ord  Læreren modellerer – elevene gjør hver sin gang | Elevene sitter i par, rygg mot rygg. Én elev i hvert par henter en utskrift av van Goghs malerier (uten å vise det til partneren sin).  Den ene eleven beskriver stedet, og den andre forsøker å forestille seg hvordan maleriet ser ut. Elevene kan også lage en skisse mens de lytter.  **Setningsstartere på tavla:** Skann bildet med øynene. Jeg kan se ... I forgrunnen er det …I bakgrunnen er det …Jeg legger merke til …  Elevene studerer maleriet sammen og snakker om forskjeller og likheter mellom indre bilder og det fysiske maleriet. Læreren oppsummerer og snakker om hva bildekunst er, og hvordan vi kan oppleve bildekunst på ulike måter, for eksempel gjennom å bruke fantasi. Noen poenger det kan samtales om:   * - Bildet er satt sammen av konkrete og mer abstrakte elementer. * - Kunstneren bruker virkemidler som lys og skygge, formasjon, perspektiv, symbol og utsnitt for å fortelle en historie og uttrykke følelser, minner, tanker og tilstander. * - Et maleri er en visuell framstilling av et utsnitt av virkeligheten – slik den framstår i kunstnerens liv, fantasi og forestillingsverden – det kan minne om hendelser og stemninger i vårt eget liv. * - Komposisjonen påvirker det vi tenker og opplever når vi ser og tolker maleriet. * - Vi bruker synssansen når vi ser et bilde – men hjernen omformer det vi ser, til følelser, lukt, smak, minner, ord, følelser og fortellinger ... * - Maleriet åpner opp for at vi kan dikte, forestille oss og bruke fantasien. * - Maleriet kan skaper positive og negative følelser som irritasjon, glede, sorg og likegyldighet (apati). * - Vi kan utforske et maleri på ulike måter, som å skrive, tegne, fantasere eller samtale. * - Kunnskap om kunst påvirker hvordan du ser, opplever og tolker. | 10 | • For å trene på å beskrive og male bilder med ord |
| Individuell skriveoppgave  Oppvarming: «Sansene forteller» | Elevene velger et maleri med en person eller en ting. De bruker setningsstartere og forestiller seg hvordan en malt figur sanser verden.  **Setningsstartere:** Jeg ser ...Jeg hører ...Jeg lukter ...Jeg tenker ...Jeg føler ...Jeg vil ...  **Lærerens modelltekst:** Maleri: «Sorrowing old man»  Lenke: <https://orourkes.omeka.net/items/show/165>  Jeg ser slitte gulvplanker. Jeg hører gråt. Jeg lukter metall og hestemøkk. Jeg tenker at jeg er en lort. Jeg føler meg redd. Jeg vil rømme til et annet land. | 10 | • For å trene på å forestille seg gjennom å bruke flere sanser |
| Skrive dialoger i par | Elevene eksperimenter med dialogenes form gjennom ulike (spille)regler. Læreren forklarer og viser en modelltekst til hver oppgave.  Elevene velger ett maleri per par. *Hvert par har ett ark / ett dokument.*  Elevene velger et maleri med minst to personer, ting eller dyr. Elevene bestemmer hvem som er hvem på maleriet. Elev A starter med å skrive replikken til «sin» figur. Elev B svarer ved å skrive en respons, et svar eller en reaksjon på vegne av den andre figuren. Elevene skriver og sender arket fram og tilbake, de snakker ikke sammen.  Ulike regler elevene kan prøve ut:   * **Replikker som er inspirert av følelser**   Elevene trekker en lapp med hver sin følelse (som holdes hemmelig for skrivepartneren), for eksempel forelsket, sur, sjalu, sint, hevngjerrig. Elevene lar følelsen komme til uttrykk i replikkene (gjennom valg av ord, rytme, stil, dialekt, sosiolekt).  Læreren forklarer hvordan replikker kan uttrykke en følelse og en vilje.  Maleri: «Potetspiserne»  Lenke: [https://no.wikipedia.org/wiki/«Potetspiserne»](https://no.wikipedia.org/wiki/)  Lærerens modelltekst:  A: Din øyne er brune som nypoteter. (Forelsket)  B: Jeg la merke til at du kikka på Klara. Øynene hennes er gusjegule som pissehøl i snøen. (Sjalu)  A: I dine øyne kan jeg se din vakre sjel. Du lyser opp som en solsikke. (Forelsket)  B: I dine auer kan jeg se gammal pottit som juger så den trur det sjæl. (Sjalu, fornærmet)   * **Replikker som er inspirert av talehandlinger (samme maleri)**   Elevene skriver replikker som er inspirert av talehandlinger, det vil si handling som utføres idet man snakker, f.eks. ved at man framsetter påstander, beskriver noe, gir ordre, stiller spørsmål, lover noe, fornærmer noen ...  Lærerens modelltekst:  A: Kom igjen! Send meg poteter! Raska på! (Bestemme noe)  B: Det er bare en potet igjen ... Lageret er tomt, og ungene var sultne. Selv har jeg ikke spist på tre dager ... Se hvor tynn jeg har blitt ... (Klage)  A: Du har vel spist opp alt sjæl, din gamle pottit. (Fornærme) (pause)  B: Jeg har en overraskelse til deg. Du som er så sterk og flink og … (Smiske)  A: Det bør være noe spiselig, ellers skal jeg vise deg hvem som bestemmer i dette huset. (True)   * **Begrense antall ord per replikk (samme maleri)**   Eleven bruker ett eller to ord i hver replikk. Læreren forklarer at valget av antall ord virker inn på rytmen i dialogen. Færre ord gir større rom til å dikte og forestille seg hva samtalen handler om.  Modelltekst:  A: Potet!  B: Potet?  A: Ja! Nå!  B: Tomt ...  A: Dumt!  B: Unnskyld.   * **Bruke gjentakelser (samme maleri som over)**   Elev A skriver én replikk. Elev B starter sin replikk med å gjenta siste ordet eller ett ord i forrige replikk.  Læreren forklarer hvordan gjentakelser påvirker rytmen i dialogen. Læreren forklarer hvordan gjentakelser kan forsterke en stemning og til og med uttrykke en karakter sine egenskaper, følelser. Gjentakelser kan også være karakteristisk for en skrivestil (for eksempel Jon Fosses dramatikk, der han bruker pauser, gjentakelser og resirkulering av hverdagsspråket).  Modelltekst:  A: Vi sitter her sammen.  B: Sammen. Du og jeg.  A: Jeg har lengta.  B: Lengta? Etter meg og deg?  A: Etter meg og deg. Alltid skal vi være sammen.  B: Sammen. Du og jeg. Sitter her.   * **Gjenbruke vokaler**   Eleven velger en vokal og bruker den mest mulig i figurens replikker.  Læreren snakker om språkets klang og stil i poesi og dramatikk (absurdisme og humor).  Modelltekst:  A: potet, potat, potuuut. (U)  B: potøøøt. Søt og bløt. (Ø)  A: Et smil på lur? Sur? (U)  B: Bløt i øret. Spiser løk. Døøør. (Ø)  A: Du er tullerursk, ullen og ussel. (U)  B: Du er en løsaktig lømmel. (Ø)   * **Replikker på volapyk (tullespråk)**   Elevene skriver replikkene på volapyk, det vil si tullespråk (likner på alvespråk/tegnefilmspråk). De uttrykker følelser, talehandlinger som lydmalende ord gjennom klang og rytme.  Læreren forklarer hvordan språkets klang, rytme og syntaks kan uttrykke noe selv om vi ikke forstår hva ordene betyr (for eksempel når vi lytter til språk vi ikke kan).  Modelltekst:  A: Gabbeldabbel gosh. (Skremme)  B: Njomendanimani dunimuhni lussekatt. (Smiske)  A: Gobbeldabbedam kvaks, kveks, saks! (Skremme)  B: Niminimminimi phuuu ... iiihpip og pjusk. (Smiske) | 45    10 | • For å trene på å skrive dialoger  • For å eksperimentere med språk, identitet, relasjon, stemning, stil |
| Besjeling og tanketapping (*stream of consciousness*) | Elevene velger et maleri med en eller flere personer eller ting. Elevene forestiller seg tankene i figurens hode og skriver tankestrømmen som en jevn strøm av ord og setninger som kan være sammenhengende eller springende.  Læreren forklarer at tanker kan være usammenhengende, hemmelige, rare, morsomme, assosiative og farlige.  Maleri: «The two wrestlers»  Lenke: <https://www.independent.co.uk/arts-entertainment/art/van-gogh-hidden-painting-wrestlers-b2155439.html>  Modelltekst: Han ser sterk ut, jeg hater ham, han er vakker, jeg elsker ham som en bror. Jeg vil vinne, ørene hans er som blomkål, deformerte. Jeg griper armen hans, han holder meg fast, rister meg som en filledukke. Jeg sikter mot tennene, blodårene hans er røtter som lekker vårt blod, blodsbrødre. Han er redd, fingeren hans nærmer seg øyet mitt, jeg sparker mot kraniet, slår som en slegge, han hamrer tilbake, vi holder hverandre fast, klamrer oss til hverandre, brødre bundet sammen av hat og kjærlighet. Vi ligger i samme kiste, han har på seg dress, og jeg er helt naken. Mamma gråter ved graven. | 15 | * • For å trene på å skrive assosiativt og nonlineært   • For å trene på å forestille seg fiktive figurers tanker |
| Pulten som spillerom  Iscenesette et utvalg tekster | Elevene velger en eller flere tekster de vil lese høyt. De bruker pulten som spillerom, det vil si at de velger om de vil sitte, ligge eller stå, og hvor, f.eks. under, ved siden eller på pulten (læreren modellerer noen alternativer). Elevene velger musikk som de mener passer til maleriet og teksten.  Læreren forklarer at musikk både kan forsterke og kontrastere teksten og maleriet. Elevene eksperimenterer med bruk av pauser (minst én), volum og tempo. Maleriet brukes som scenografi (som et bakteppe). | 30 | * • For å lese for å iscenesette   • For å trene på å bruke flere uttrykksformer som kropp, rom og musikk |